
ACCION DI ALGUN CIUDADANO 
CONTRA HOTEL SECRETS 
LO COSTA E PAIS MIYONES 


CENTRO 
BOLIVARIANO DEN UN 
DECADENCIA SERIO 


DELEGACION 
DI VENEZUELA A 
TOPA CU VARIOS 
INSTANCIA NA ARUBA 


AEROPUERTO DI ARUBA Y 
AIR CENTURY TA AMPLIA CONEXION 


VUELO NOBO 
FOR DI PUNTA 
CANA PA ARUBA 

S 
emper den e sistema hudicial aki na 
Aruba, e interes general di e pais a 
pisa mas hopi den cantidad di caso, ya 
cu na momento cu tin un diferencia di 
opinion of tin un algo haci caminda no 
a tene na reglanan existente, Corte den 
gran mayoria di caso a scoge pa e par- 
tido cu ta sirbi e interes general. 


Actualmente tin un situacion andando 
c’un proyecto cu gran mayoria riba e 
isla, ta kere aden, ta mira su balor na 
economia y turismo di Aruba cu e ta 
fuente di entrada principal di e pais, 
cual a e proyecto conoci como’The 
Secrets Baby Beach Hotel’ cu ta den 
construccion caba na Sero Colorado, 
San Nicolas. 


Un grupo chikito di ciudadano bibando 
den e area aki, a lanta caso contra 
construccion di e hotel aki, caminda a 
ser mustra cu e inversionistanan no a 
cumpli cabalmente cu leynan existente 
pa loke ta permiso di construccion di e 
hotel. 


Permisonan cu gobierno di Aruba a 
otorga pa medio di diferente di su 
departamentonan y e proyecto tin caso 
dos aña caba den construccion di cual 
e ultimo 10 luna, esaki ta para ya cu 
mester spera decision di Corte rela- 
ciona cu un grupo di ciudadanonan cu 
ainda ta luchando contra di e proyecto 
den e sistema legal. 


Un situacion cu sin duda ta causando 
hopi daño no solamente na e proyecto 
aki tambe ta causando daño na e 
imagen internacional di Aruba den 
exterior sigur den e industria turistico. 
Pa algun siman caba tin un accion 
tumando luga caminda a colecta firma 
di ciudadanonan pa sostene e proyecto 
y e siman aki a anuncia cu a supera e 
total di 5000 firma cu ta mucho mas 


compara cu algun ciudadano cu kier 
stroba e proyecto ya cu no por mira 
esaki di otro forma. 


Den e caso aki ta lanta e pregunta 
di e ciudadanonan aki lo bay para 
responsabel pa miyones di florin cu ta 
bayendo perdi den e ultimo lunanan pa 
motibo cu construccion ta stanca y lo 
no cumpli cu cierto fechanan stipula pa 
finalisacion di e proyecto y e tardansa 
cu e accion aki lo causa na apertura di 
e proyecto impresionante aki. 


No ta prome proyecto cu ta ricibi asina 
hopi resistencia ya cu den pasado 
tambe mester a construi e asina yama 
“racetrack” hunto c’un hotel na mesun 
sitio aki pero akinan politica a hunga 
un parti y e proyecto no a continua. 


Diferencia ta cu e proyecto ey nunca 
a lanta for di tera pero esun aworaki 
ya ta den construccion caminda Corte 
a dicidi cu tin cu suspende tur trabou 
te ora cu tin claridad riba exigencia y 
protesta di un grupo chikito di ciudada- 
nonan. 


Loke kisas Corte no ta realisa y cual ta 
pisa hopi riba e bienestar general, ta e 
hecho cu na e momentonan aki e hotel 
aki ta ser mira como un aliento nobo pa 
San Nicolas, cu a perde caba e refineria 
y ta buscando un proyecto cu por alivia 
e situacion di trabou di hopi ciudadano 
cu ta baha tur dia pa bay traha den 
hotelnan na Palmbeach y Malmok. 


Ora ta papia di bienestar general ta bon 
pa Corte compronde cu na e momen- 
tonan aki, gobierno mes no tin fondo 
suficiente pa inverti den proyectonan 
grandi cu lo percura pa cuponan di 
trabou y tanto construccion di e hotel 
Secrets como su operacion despues 
ora cu e ta cla, lo percura pa cente- 
nares di hende haya un trabou sigur 
den e proyecto aki. 


Ningun parti di mundo, interes di 
henter un pais, ta wordo perhudica pa 
un tipo di mentalidad di algun hende 
cu realmente kier biba den nan propio 
comunidad sin mira e interes di otro 
hendenan den e bario y esaki tin cu 
caba. 


Accion di algun ciudadano contra 
Hotel Secrets lo costa e pais miyones 

C 
entro Bolivariano cu su Plaza 
Simon Bolivar, un biaha mas ta 
den un decadencia serio caminda 
pa falta di mantencion, e centro ta 
bayendo atras y ta dunando un bi- 
sta tristo na comunidad. 
Un decada of mas atras, tambe e 
centro aki a bin haya su mes den un 
situacion similar caminda cu inter- 
vencion di Consul Venezolano aki na 
Aruba, a bin logra di haya fondo for 
di gobierno Venezolano pa drecha 
e centro aki y converti Plaza Simon 
Bolivar den algo atractivo pa tanto 
Venezolanonan como local nan. 


Practicamente tur mata cu a wordo 
planta durante di e ultimo renoba- 
cion grandi di e centro, ta morto of 
ta den un estado serio di bay perdi 
mientras cu por mira cantidad di 
destruccion dor di sea decadencia 
di material na e edificio of dor di 
destruccion pero realmente no por 
permiti e luga aki sigui bay atras di 
e  forma aki. 
Por a nota deterioro serio na varios 
parti di e edificio, bakinan di mata 
cu ta yena cu yerba di mondi, un 
baki cu ta rond di un palo di bandera 
ta totalmente  bandona caminda 
hasta e tubo pa hisa bandera e putri 
y dobla cay na banda. 


E estatua impresionante di Simon 
Bolivar riba su cabay, tambe ta 
pasando den momentonan dificil y 
e tin mester di un mantencion pa 
no perde e obra di arte costoso aki 
pero e situacion cu e centro ta aden 
den su totalidad, no ta e miho forma 
pa mustra riba e aliansa cu semper  
a existi entre e pueblo Venezolano 
cu e pueblo Arubiano. 
Ta di spera cu gobierno percura pa 
drecha e lucha aki of tuma contacto 
cu Consul Venezolano pa mira con 
por haya un solucion pa un sitio cu 
ta den bista di tur hende, principal- 
mente turistanan. 


Centro Bolivariano den un decadencia serio 

Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 


G 
obernador di Estado Falcon, Victor Clark, a bishita Aru- 
ba recientemente cu e meta di concretisa un ampliacion 
di e relacion comercial y turistico. Tambe el a bishita e isla 
di Corsou. Hustamente atrabes di rednan social por a mira 
con Gobernador Clark a informa cu autoridadnan di ambos 
nacion a haci un evaluacion di e impacto di reapertura com- 
ercial cu a tuma luga cuatro luna pasa. 


E comision di nivel halto compaña pa Secretario Regional 
di Exportacion y Economia Productivo, Sergio Quintero, y 
Secretario di Turismo, Yves Marcano, tabatin como prome 
punto di agenda di trabou e bishita na waf di Barcadera pa 
haci un balans di e intercambio comercial di fruta y berdura, 
cu ta e productonan cu a keda aproba pa reanudacion di e 
cooperacion bilateral. 
Denter di e combersacionnan ta pensa cu autoridadnan 
Venezolano a propone pa habri e grupo di producto pa 
exporta pa Aruba, di acuerdo cu e demanda y basa riba e 
echo cu mester tin prijsnan factibel. 


Durante e bishita, Clark a saluda e tripulantenan Venezolano 
cu tabata hancra den waf pa entrega di e mercancianan cu 
a trece e isla. 
E productonan cu ta transporta pa Aruba, y e otro islanan, 
no ta solamente procedente di Falcon, pero tambe tin cu ta 
bini di otro estadonan di e pais, cu naturalmente ta impulsa 
e motor productivo nacional debi na e cantidad di pedido 
como parti di recuperacion di e mercado. 
E productonan Venezolano ta preferi den e zona di e islanan 
aki debi cu ta fresco, calidad y miho prijs. 


Tambe e delegacion a probecha pa lidera un reunion cu 
gerente comercial di Oficina di Turismo di Aruba, Dyane 
Vis-Escalona, unda cu a papia aliansa y strategianan pa 
fortalesa den e intercambio asina importante pa actividad 
economico. 
Ta calcula cu un di e puntonan trata pa tabata restableci- 
mento di e vuelonan comercial directo entre ambos nacion 
como un piesa fundamental pa e conexion aereo y e incen- 
tivo di movecion di turistanan pa salud, distraccion y compra 
den e zona. 
Nan ta bisa cu a topa tambe cu e Minister di Asuntonan 
Economico, Comunicacion y Desaroyo Sostenibel Geoffrey 
Wever, Gobernador Clark a papia di e importancia di fortal- 
ecemento di e lasonan di cooperacion y intercambio cu bista 
pa crecemento progresivo pa satisface e mercadonan. 


Delegacion di Venezuela a topa 
cu varios instancia na Aruba 

A 
eropuerto di Aruba (AUA Airport) ta contento di anuncia 
un expansion importante di nan red di sosten di su aero- 
linea socio, Air Century, cu a transporta mas di 13.500 pas- 
ahero pa Aruba desde aña 2018. Recientemente Air Century 
a confirma cu nan lo expande nan conexion p’e isla door di 
agrega un vuelo directo cu lo bula henter aña for di Punta 
Cana, Republica Dominicana (PUJ) pa Aruba (AUA) 


Riba dialuna dia 2 di october 2023, Aeropuerto di Aruba 
tabatin e honor di yama bonbini na e ekipo di Air Century, 
lidera pa Felipe Gutiérrez, Director Comercial di Air Century, 
Solandry Fuentes, Station Manager na Aruba, Linette De Los 
Santos, Sales Executive y Cinthya Báez, Senior Marketing 
Coordinator. 


Mester menciona cu Barbara Brown, siendo e Chief Revenue 
Development & Communications OfÏcer di AAA, Jo-Anne 
Meaux-Arends, Aviation Business Development Executive di 
AAA y henter e ekipo di Aviation Business Development a 
organisa diferente debate fructifero tocante e desaroyo di 
servicio aereo y e plannan strategico di Air Century pa aña 
2023 y 2024. 


Durante e reunion aki, Air Century a reafirma nan compro- 
miso pa amplia e servicionan na Aruba. Un di e avancenan 
clave cu a discuti tabata e ruta di Punta Cana pa Aruba, 
cu ta cla pa ranca sali dia 15 di december 2023. Operando 
tres biaha pa siman (dialuna, diaranson y diabierna) lo bula 
cu un avion CRJ-200 riba e ruta nobo aki, cu ta ofrece 50 
stoel riba cada vuelo. Ta spera cu e genera 150 asiento 
semanal adicional, mehorando e posibilidadnan di biahe 
entre Republica Dominicana y Aruba. 


E ruta nobo di PUJ-AUA no lo beneficia unicamente e pasa- 
heronan cu ta biaha desde Aruba sino tambe lo fungi como 
un hub fundamental pa Air Century cu ta conecta e pasa- 
heronan na varios destinacion manera Havana, St. Maarten, 
Cartagena, Corsou y Puerto Rico. E aerolinea tin plan ambi- 
cioso pa sigui expande su operacionnan cu rutanan directo 
pa Miami, New York y Cancun y ademas tin pensa di fortalece 
e conectividad di e biaheronan di Caribe pa Norte America. 


Ademas di e ruta aki, Air Century tin plan pa fortalece su flota 
door di agrega dos avion CRJ-700 den luna di november di 
e aña aki y ta anticipa di tin un mayor expansion di flota 
den aña 2024. E avionnan aki, cu un capacidad di aproxima- 
damente 70 stoel, lo impulsa e conectividad entre Aruba y 
Republica Dominicana den forma significativo. 


Detaye di vuelo JBQ-AUA 
Actualmente Air Century ta opera e ruta di Santo Domingo 
(JBQ) - Aruba (AUA) riba diaranson y diadomingo cu un 
tarifa desde 155 dollar. 


Detaye di vuelo PUJ-AUA 
E ruta nobo di PUJ-AUA lo bula riba dialuna, diaranson y 
diabierna cu prijsnan cuminsando for di 199 dollar. 


Pa mas informacion tocante e schedule di Aeropuerto di 
Aruba, por fabor subi Aruba Airport’s Flight Schedule. 
Pa book bo vuelo pa Santo Domingo y Punta Cana cu Air 
Century, por subi Air Century Booking. 


Aeropuerto di Aruba y Air Century ta amplia conexion 


Vuelo nobo for di Punta Cana pa Aruba 

D 
iahuebs anochi durante cu awa a 
yobe, a sosode un accidente na 
ariba e caminda di Tanki Leendert. 
Den algun minuut di e yobida fuerte, 
camindanan a yena masha lihe mes 
cu awa. 


Ariba e caminda di Tanki Leendert, 
na banda di caminda un Mini Cooper 
a bolter den un rooi y keda ariba 
su dak. Visibilidad posiblemente a 
hunga un rol, causando cu e dama na 
stuur a hala na su man drechi y bay 
termina den e rooi. 


Na yegada di polis e chauffeur ya 
no tawata na e sitio, probablemente 
susto a pone “core” bay di e sitio. 
Mirando cu e no a causa niun daño 
na nada polisnan a continua cu nan 
patruya. 


Mini Cooper cu dama na stuur a cay den rooi 

D 
iaranson ultimo Lotto 5 no a conoce ningun ganado cu ta 
pone e jackpot pa awe diasabra tin e suma di 750 mil flo- 
rin. Lotto 5 ta costa solamente 4 florin y bo por combina bo 5 
numbernan for di 01 te cu 35, si bo no sa cua numbernan pa 
kies, bo ta puntra bo rebendedo pa un loco y asina bo ta den 
wega pa bira e feliz ganado(ra) di e jackpot di 750 mil florin 
cu Lotto 5. 


Sorteo di Lotto 5 ta hunga awe diasabra pa 7.45PM y por 
cumpra bo ticket na bo rebendedo faborito of riba Lotto 
Online te cu 7.30PM. 


Lotto, E Loteria di Aruba tin diferente wega, Catochi, Big 4, 
1-OFF, Zodiac, Wega di Number di Korsou di Lotto, Lucky 3, 
Multi-X, Lotto di Dia, Lotto 5, Mini Mega y cu su Mega Plus y e 
diferente weganan di Raspa y Gana y Instacash. 


Tambe lo por hunga Lotto Online door di bishita: 
www.lottoaruba.com pa por registra. Cumprando Lotto bo ta 
contribui na deporte riba nos isla. 


E meta ta pa organisa loteria, cambia bida di su hungadonan y 
na mes momento inverti den deporte local pa medio di dona- 
cionnan na e comision di subsidio. 


Sorteo ta awe nochi 


Awe ta bo chens di gana 750 mil florin cu Lotto 5 

D 
urante conferencia di Prensa di Gobierno, 
Prome Minister Evelyn Wever-Croes a elabo- 
ra riba su reunion cu e tabata tin na United Na- 
tions (UN) riba e tema di Venezuela. 


Durante e reunion, Prome Minister a ser conoci 
cu e Minister di Relacionnan Exterior di Hulanda 
nobo, sra. Hanke Bruins Slot. 


Tambe tabata presente sr. Marcel de Vink cu 
ta e Director General di Asuntonan Politico di 
Buitenlandse Zaken. Durante e reunion, nan 
a elabora riba e relacion actual entre Reino 
Hulandes y Venezuela. 


Prome Minister a splica cu durante e reunion, 
Reino Hulandes a reitera cu nan no ta reconoce 
e presidencia di sr. Maduro, y cu e relacion entre 
Venezuela y Reino Hulandes no ta “business as 
usual”, paso nada a normalisa ainda. Pa logra 
yega na normalisa e relacion aki, Venezuela lo 
mester tin un eleccion husto, “eerlijke verkiez- 
ingen”, cual lo mester traha riba dje. 


Prome Minister Evelyn Wever-Croes: 


Relacion entre Venezuela y Reino 
Hulandes no ta “Business as Usual” 

E 
merita Emerencia ta bay deleita muchanan di scol 
durante Festival di Buki pa Mucha na november. 
Emerita Emerencia, a nace na Aruba y nunca a lubida 
su isla natal, aunke Emerita a biba mas tempo na Can- 
ada y Merca cu na su dushi isla di Aruba. Na 2009 el a 
bolbe su isla bek. Durante su temporada den exterior, el 
a studia teatro y baile y a traha como actriz, bailarina y 
cuentista. 


Emerita ta presenta adaptacion  di storianan, pero 
tambe ta crea su mesun storianan, integrando move- 
mento, tambu, canto y uso di popchi, y asina comparti 
su estilo unico. 


Na Canada pa mas cu 20 aña Emerita a participa 
na festival nan di Storytelling, pero tambe e la presenta 
na scolnan, museo, galeria di arte y varios otro evento 
nan na  Ontario, British Columbia, Quebec, Yukon  en 
Alberta. 


Emerita a representa Canada den  varios festi- 
valnan internacional na Merca, Canada, Kenya y tambe 


a duna presentacion na Teatro Luna Blou na 
Corsou  y tur scol y Centro di Bario na 
Boneiro. 


Na November, 2013, Ministerio di Cultura 
y Departamento di Cultura di Aruba, a 
reconoce Emerita su contribucion como 
artista, cu e Premio Nacional di Teatro, 
en conexion cu e  “Celebracion di 
Dia Mundial di Teatro.” Desde cu 
Emerita ta bek na Aruba, e la 
ricibi invitacion pa participa na 
Kinderboekenfestival 
na 
Surinam. 


Na 2020, e la ricibi 
e  ‘100 Accomplished 
Black Canadian Women – 
2020 Award’ Emerita ta hopi 
gradicido y feliz cu un bes mas, e lo 
participa den Festival di Buki pa Mucha. 
Masha danki di curason. 


Emerita Emerencia ta bay deleita muchanan di scol 

F 
amily Day tabata un dia glo- 
rioso y dushi den solo. E de- 
partamento di recurso huma- 
no a encarga den organisa un 
tremendo plan pa refresca nan 
empleadonan cu ta traha asi- 
na duro, hunto cu nan famia, 
pa pasa un dushi dia hunto. 
E invitacion pa join un dia di lan- 
damento, wega den awa, water- 
slides y relahacion, a produci un 
tremendo reaccion. Emplead- 
onan a bini cu nan famia y bin 
celebra sin pens’e dos biaha. 
Tabata hopi bunita pa mira con 
hopi a tuma e oportuniad pa por 
pasa un bon tempo cu nan ser 
keri. 
Un momento importante tambe 
tabata anuncio y celebracion 
di 3rd Quarter Leader, premia 
na Ninfa Jaranilla, e estimado 
Loss Prevention Manager. Ninfa 
su dedicacion, passion enorme, 
manera tambe trabao duro cu 
a pon’e merece e prestigioso 
titulo aki, y tur su coleganan ta 
orguyoso di dje. 
E tabata un dia di celebracion y 
aprecio. 


“E tabata nos placer, pa ofrece 
nos empleadonan, un opor- 
tunidad pa por pasa tempo cu 
nan tempo y pareha. Trabao ta 
tuma hopi di nan oranan, y nos 
ta contento di por yuda nan, 
den un bon ambiente,” segun 
General Manager Joe Najjar. 
Family Day ta organisa un bes 
pa aña, banda di otro eventonan 
y ocasionnan special manera 
Health 
Week, 
Housekeeping 
Week, fuera di celebracionnan 
festivo y proyectonan interde- 
partamental. 


Miembronan di famia La Cabana a celebra Family Day na waterpark 

M 
anera ta conoci, Prome Minister Evelyn Wever-Croes si- 
man pasa a biaha pa New York pa atende e Asamblea 
General di Nacionnan Uni, na unda pa tres dia largo, el a 
tuma parti den varios reunion importante. Prome Minister a 
indica cu durante e reunionnan, e tabata tin e oportunidad di 
papia cu Premier di Hulanda sr. Mark Rutte riba varios punto 
importante pa pais Aruba, entre otro riba e tema di e reto- 
nan general cu e pais ta confronta y riba e negociacionnan 
cu Hulanda tin cu Aruba na e momento aki. Premier Rutte na 
e ocasion, a elabora riba su decision pa no participa mas na 
eleccion di Hulanda. 


Tambe, Prome Minister a tuma e oportunidad pa reuni cu 
Premier di Sint Maarten Silveria Jacobs, na unda nan a 
delibera extensamente riba con Aruba y Sint Maarten por 
alinea nan esfuersonan durante e negociacionnan cu tin 
andando. Finalmente, Prome Minister a reuni cu Secretario 
di Estado Alexandra van Huffelen riba e tema di negociacion. 


“E tres dianan na Nacionnan Uni tabata intenso cu varios 
reunion largo. Mi ta felicita e staff completo di Embahada 
y Consulado pa nan esfuerso y dedicacion na haci e evento 
importante aki, uno exitoso. Pa Aruba un biaha mas, e 
Asamblea General tabata uno positivo, na unda Aruba como 
isla chikito den Caribe tabata bon prepara y representa. Nos 
ta riba e bon caminda, pa logra cumpli cu tur nos proyec- 
tonan”, Prome Minister a expresa. 


Asamblea General di Nacionnan Uni #UNGA78 


Reunionnan cu premiernan di Hulanda y 
Sint Maarten y cu Secretario di Estado 

N 
a Piscina Olimpico Roly Bisslik, mi tawata tin 
e honor di a fungi como maestro di ceremo- 
nia 3 dia largo, pa e torneo internacional di un di 
e teamnan di natacion cu mas a crece ultimo 3 
aña, Giants Aquatics Aruba. 


E torneo aki a conta cu 115 atleta di total 6 team 
cu tawata Aruba Dolphins, Barracudas Artistic 
Swimming, Stingray Swimming Team y Giants 
Aquatics Aruba. For di Surnam OASE swim Club 
y di Corsou, Tai Foon. Pa 2024, e torneo ta bay 
bira mas grandi. 


Recien Giants a uni cu TYR International y a trece 
asina e prome torneo internacional aki, Aruba. 
N’e organisacion completo cu entre otro Jordy 
Groters, Zuleika Silva, e team campeon di mas 
cu 50 boluntario, tur mayor, cada sponsor, cada 
team, Dj Derrick Koolman, cada starter, cada 
referee, cada coach, fotografo, tur guia y cada 
atleta: “Pabien cu un tremendo torneo interna- 
cional cu un bunita mascota tambe”! Sigui uni 
pa tene Aruba su nomber rond mundo na halto! 


Addonsito orguyoso MC di TYR Giants Open 2023 

Receta 
TIEMPO PREVIO:15 minutos 
HORA DE COCINAR:15 minutos 
TIEMPO TOTAL:30 minutos 
1SERVICIO 


Ingredientes: 
1 Chuleta de Cerdo Grande  
(cualquier tipo que haya en el mercado) 
1 huevo grande 
1/3 cebolla grande 
2 cebollas verdes grandes pequeñas 
1/4 Hongo Enoki Grande 
1 Tazón de Arroz 
1 taza de caldo de bonito 


Salsa: 
2 1/2 cucharadas de salsa de soja 
2 cucharadas de vino para cocinar 
1 cucharadita de azúcar 
Pimienta 


Direcciones: 


1 - Cortar la cebolla. Corta el hongo enoki y la cebolla verde 
pequeña en bocados. Pica un poco de cebolla verde pequeña 
para decorar. En un bol pequeño batir ligeramente el huevo. 


2 - Poner la chuleta de cerdo en el aceite calentado a 170˚C 
y freír hasta que esté dorada y crujiente. Retire el exceso de 
aceite y córtelo en trozos pequeños. 


3 - Pon en un cazo el caldo de bonito y los ingredientes para 
la salsa. Cuando hierva echar la cebolla cortada en rodajas. 


4 - Una vez que la cebolla esté cocida, coloque el hongo 
enoki, la cebolla verde pequeña y la chuleta de cerdo en 
la olla. Vierta el huevo batido y luego revuelva inmediata- 
mente con movimientos circulares. Apagar el fuego cuando 
el huevo esté medio cocido. 


5 - Ponga una cantidad adecuada de arroz en un bol y luego 
coloque encima la chuleta de cerdo hervida. Vierta un poco 
de sopa y decore con cebolla verde picada. 


6 - Disfrútalo mientras aún esté caliente. 


Chuleta De Cerdo Sobre Arroz 


Cuando tienes un día difícil, es posible que aún te sientas vacío o débil incluso después de comer.  
¿Qué tal un plato de chuleta de cerdo con arroz en un día como este? ¡Un bocado de arroz calentito y un trozo de chuleta de cerdo, 
terso y tierno con sopa de bonito! Este plato sustancioso calentará tu corazón. 

Fortaleza pa Famia 


Sinceramente, Pastor Marcel Balootje 


B 
o tabata sa cu gobernacion riba nivel mundial ta comberti nan mes den piedra di trompica pa e poblacion ora nan 
aproba leynan cu ta bay contra Palabra, Boluntad y Principio di Dios, apoyando inmoralidad, impuresa y abominacion? 


Si bo bisa un hende e ta un piedra di trompica, e por rabia, y si ta posibel hiba bo dilanti di hues, bisando cu bo ta acusa e 
falsamente, bo kier daña su nomber, specialmente si e ta un mayor, gobernante of un profesional. 


Na ki momento un hende por bira un piedra di trompica? 
Ora e persona ta bon na altura cu e ta bay contra Palabra, Boluntad y Principio di Dios, of hasta contra ley terenal pa 
complace cu hende, sabiendo cu locual e ta aproba tin consecuencia negativo pa otro persona tanto carnal (terenal ) y 
spiritual. 


Ora un mayor permiti su yiu di 15 aña fia su auto y ranca un paranda cu amigo/amiga y causa accidente e mayor ey ta un 
piedra di trompica pa su yiu. 


Ora un mayor ta laga su yiu muhe menor di edad bay keda drumi na cas di su frei, of vice versa y despues bini embaraso 
hubenil, e mayor ta piedra di tropieso pa su yiu. 


Ora un mayor ta permiti su yiu huma marihuana na cas, y e mucha bay scol, y ofrece otro mucha bisando, cu na cas mi ta 
dal mi cos rustig, y director di scol ta kita e mucha for di scol, e mayor ey ta un piedra di trompica pa su yiu. 


Ora un mama y tata ta envolvi den violencia relacional dilanti di nan yiunan, nan tur dos ta piedra di trompica pa nan 
yiunan. 


Ora mayor ta bebe y ta siña nan yiunan bebe for di chikito, e mayor ta piedra di trompica pa nan yiunan. 


Tur clase di ‘free for all’ den cas di famia, ta piedra di trompica pa e muchanan cu ta lanta. 


Ora un mayor no ta cria su yiu bao di instruccion y disciplina di Dios, e chens ta hopi grandi cu e mes ta un piedra di trom- 
pica pa su yiunan, (1 Samuel 2:27 y 1 Samuel 4;17-18). 


Mundo tin un tendencia nobo di libertinahe caminda tur cos por, pasobra respet y temor di Dios a bay for di moda pa hopi 
hende, den hopi nacion. Cosnan di inmoralidad / impuresa/ malicia y abominacion cu siglo nan pasa tabata wordo haci 
scondi, awor ta sali na cla sin ningun clase di berguensa, pasobra e tempo di huicio di Dios ta cerca, y pa Dios nada ta 
scondi, Dios conoce tur curason. 


Cristo Hesus lo no husga segun apariencia, ma E ta husga cu huicio husto. 


Esun cu no arepenti di su picanan y ta rechasa Cristo Hesus aki na tera, lo wordo rechasa pa Su Tata cu ta den cielo, 
pasobra Cristo Hesus ta e unico mediador entre Dios y hende. 


Instrui un mucha den e caminda cu e mester cana, y hasta ora e bira bieu e lo no aparta su mes for di dje. 
Laga nos tur como mayor actua di sano huicio y di buena fe, y no laga nos yiunan haci manera nan kier, pasobra e enemigo 
kier domina hubentud, y hasta den otro paisnan e autoridad di mayor riba nan propio yiunan ta wordo kita pa asina e diabel 
por domina nan bida. 


Y e Yiu di Hende lo manda Su angelnan y nan lo recoge for di su reino, tur piedra di trompica y esnan cu ta haci inikidad 
(Mateo 13:41). 


Aprobacion di inmoralidad, malicia, ta haci hende piedra di trompica 

“Señor ta mi wardador, mi’n tin falta di nada 
Den cunucu di yerba berde e ta ponemi 
sosega. E ta hibami na awa trankil, 
Pa mi bolbe haña forsa”. 
Salmo: 23 


Nos ta anuncia fayecimiento di: 


Mary Ellen Haze-Zijlstra 
*02 febuari 1951 – † 28 september 2023 


Na Nomber Di Su: 
Yuinan: 
Karine Geerman Y Famia. 
Jairo Y Carina Fingal Y Famia. 
Johnny Y Mislady Fingal Y Famia. 
Marianne Fingal Y Famia. 


Rumannan: 
Sherwin Zijlstra Y Sra. Sandra Zijlstra-Alvarez. 
Shannon Zijlstra. 
† Gerrit Zijlstra, Mama Di Su Yuinan Jasmin Tromp. 
Rensly Zijlstra Y Sra. Rita Zijlstra-Morozow. 
Asmid Zijlstra. 
† Paul Edwin (Winchi) Y † Violeta Zijlstra – Kock. 
Carol Lenny (Carla) Y Philip (Fifi) Ho Sing Loy – 
Zijlstra. 
Joan Edna Y Robert Candelaria – Heronimo. 
Ana Luisa (Anchie) Heronimo. 
Jose Del Carmen (Juni) Heronimo. 
Glenda Magaly – Heronimo. 


Sobrino, Sobrina: 
Gerry Zijlstra Y Famia., Philip(Picho), Marcel, 
Carlton Y Mary-Gladys Ho Sing Loy Y Famia, 
Robert, Johnny, Caroline Candelaria Y Famia. 
Melissa, Elise, Samantha Y Famia. Vito, Derek, 
Clayton, Michael De Nobrega Y Famia. Autumn 
Zijlstra, Nathan Zijlstra, Tristan Y Jade Zijlstra Na 
Hulanda, Sherwin Jr. Zijlstra, Sherman Zijlstra, Yuri 
Y Chao, Germian Zijlstra Y Germaine Zijlstra. 


Nieto Y Bisnieto: 
Quincent, Aimee Y Famia. 
Camala, Danny Y Jay Jay. 
Johnathan Y Brihanna. 
Brittany, Duncan Y Elly. 
Sophia Y Li-An. 
Tanta Y Omo: 
Sevilla (Chibin) Y Henny Van Oeveren – 
Paskel Y Famia. 
† Aura Y † Alexandro (Chas) Tromp – 
Paskel Y Famia. 
† Eleonora (Elia) Paskel Y Famia. 
† Theodora (Dora) Y Dominico (Nico) Henriquez - 
Paskel Y Famia. 
† Alberto (Betty) Y Faustina Paskel – Tromp Y Famia. 
Loreto (Lulu) Y Emma Paskel – Geerman Y Famia. 
† Amanda (Manda) Y † Pablo Flemming – 
Paskel Y Famia. 
Judy (Eta) Y Hans Van Der Wielen – Paskel Y Famia. 
Maria Mercedes (Heddy) Y Albert Matos - Paskel Y 
Famia. 
† Lawrence (Ronny) Y Elisabeth (Lisa) Paskel – 
Robles De Medina Y Famia 


Tur otro primo, famia, amigonan, bisiña y 
conocirnan. Na honor di mary ellen, famia lo 
aprecia un donacion na koningin wilhelmina 
kanker fonds aruba y pa esaki lo tin un box 
disponible den misa. Tambe por haci donacion 
na kwf aruba via transferencia di banco, Aruba 
Bank 2611450190 


Acto di despedida lo tuma lugar diasabra 07 
di oktober 2023 for di 2 pm pa 4 pm na aurora 
funeral home. Cremashon lo tuma lugar den 
seno familiar. 


Nos ta pidi nos disculpa si den nos tristeza nos 
por a lubida un of otro familiar. 


“Señor ta mi wardador, mi’n tin falta di nada 
Den cunucu di yerba berde e ta ponemi sosega. 
E ta hibami na awa trankil, 
Pa mi bolbe haña forsa”. Salmo: 23 


Nos ta anuncia fayecimento di: 


Jozef (Baby) Donald Arends Jr. 
Nov 7,1961 Oct 2,2023 


Na nomber di su: 
Yiunan: †Misjah Arends 
Jozef (Jossy) Arends III y Melanie Castelar 
Marialejandra Arends 


Nieta: Gilisjah Kock 


Tata: †Jozef Donald Arends 
Mama: †Ada Tarcila Arends-v/d Ree 


Manera segunda Mama: Brigida Edwina Paula 
Rumannan: Tarcila y Roberto Wernet-Arends 
Maria (Aka) Arends y Alberti (Ali) Wever 
Alberto y Delia Arends-Daantje 


Sobrino(a)nan: Reinhard (Papito) y Zillah 
Gianina (Nina) y Herman 
Sue-Ellen y Ashley 
Kristin y Bryan 
Edward (Pucho) y Joyce 
Andrea y Ruell 
Alberti y Sueyeska 


Pareha: Miriam Maduro 


Omonan, Tantanan, Primo y primanan, amigo y 
amiganan na Aruba y den exterior 


Despensa nos si den nos tristeza nos por a lubida 
un of otro persona 


Ta invita pa e acto di entiero cu lo tuma lugar 
diasabra, Oct. 7,2023 di 9am-11am na Aurora 
Funeral Home, sigi pa Santana Catholico na 
Oranjestad. 


“Dios ta amor y amor ta Dios, 
Maske mi no ta na e mundo aki, 
tur dia lo mi ta banda 
di boso Curazon, 
mi por stens di loke Señor ta hasi” 
- Salmo 33 


Cu hopi tristesa pero conforme cu boluntad di 
Dios nos ta anuncia cu a bay laga 
nos den brasa di Señor 


Maria Elisabeth 
Tromp-Thodé 
Mihor conoci como “Marian / Mama / Oma” 
*29-08-1941 †30-09-2023 


Casa: † Martinus Andres Tromp 


Yiunan: 
Gianni Tromp y Marisa Tromp-Figaroa 
Ruisandro Tromp y Maybeline Tromp-van der 
Biezen 
Elton Tromp y Shaska Kock 


Nieta(o)nan: 
Kylah Tromp y Isabelle Tromp 
Dwade Tromp y Sean Tromp 
Tashmaine Boekhoudt 


Rumannan: 
† Francisco (Fang) Thodé 
† Francisca (Bibi) Thodé y yuinan Anjer (Ankie) y 
Ronny 
† Hilario (Jajo) y Theresita (Chita) Thodé-Tromp y 
yuinan †Michael (Maiky), Patrick y Aldrin 
Abelino (Lino) Thodé y Thelma Thodé-Croes 
† Franklin (Frankie) Thodé 
† John (Nona) Thodé 
Evaristo (Vic) Thodé y Fatima Thodé-Plaza y 
yuinan Favier, Mark y Favienne 


Swa y cuñanan: 
Filomena Tromp y † Victor Tromp y yui 
Robert Tromp y Maria Tromp y yuinan 
Wilfred Tromp y Rina Tromp y yuinan 
Oscar Tromp y † Aleyda Tromp-Hurado y yui 
Eric Tromp y Lilian Tromp-Croes y yuinan 
Yvonne Tromp y yui 
Swinda Tromp y Hose Tromp y yuinan 
Ergard Tromp y Marianita Figaroa 


Cuidadornan: 
Cas di machi (Cristina y e staff completo di Cas 
di Machi) 
Monique & Maria 


Amiga stima: 
Avelina Garcia 


Primo(a)nan, amigo(a)nan y conocirnan, 
bisiñanan 


Demas famia: 
Thodè, Tromp, Vrolijk, Figaroa, van der Biezen, 
Kock, Yarzagaray, Provence, amigonan y 
amiganan y conocirnan na Aruba, Boneiro, 
Hulanda, Puerto Rico; bisinjanan di Seroe Blanco 
y Weg Seroe Preto y Rooi Hundo, y amigo(a)nan 
di cas. 


Ta invita pa acto di entiero cual lo tuma lugar 
na Misa San Francisco, dialuna 9 di oktober 2023 
di 2’or pa 4’or di atardi. Despues di misa ta sali 
pa Santana Central Sabana Basora. Despues di 
entierro no ta ricibi bishita di condolencia na cas. 


Nos disculpa si den nos tristesa nos por a lubida 
cualkier persona. 


Gradicimento / Invitacion 


Den nomber di su casa Jasmine Dirksz-Haseth, yiu 
Jesseline Dirksz y demas famia, nos kier manda di 
curason un gradicimento na tur sosten y palabranan di 
consuelo ricibi pa cu fayecimento di: 


Gilbert François Dirksz 
Mihor conoci como “Gibi” 


Un danki special ta bai na tur famia, amigo(a)nan, 
bisiñanan y conocirnan. 
Especialmente na su coleganan di Parke Nacional 
Arikok cu a compaña nos den e momentonan dificil 
aki. 


Na mes momento nos ta invita un y tur pa compaña 
nos na 3 Santo Sacrificio di Misa, e siguiente dianan 
na Misa Inmaculada Concepcion na Sta Cruz: 
Dialuna 9 di oktober pa 7’or di anochi 
Diaranson 11 di oktober pa 7’or di anochi 
Diabierna 13 di oktober pa 7’or di anochi 
Despues di ultimo misa lo tin un rosario na cas: San 
Fuego # 34 


Bo(so) presencia lo ta altamente aprecia 


